Det er tidsbesparende. Ved at vælge hjemmetræning fremfor at træne i et træningscenter sparer du tiden frem og tilbage til centeret. Der er altid plads. Der er ikke noget værre end at møde ordet ’venteliste’, når du lige har sat dig op til at skulle træne. Det er billigt. Du slipper for det dyre fitness-abonnement, som du (måske) alligevel ikke får brugt så tit, som du gerne ville. Fokus er kun på din træning. Når du træner i din stue, behøver du ikke tænke over, hvordan du ser ud, så du kan koncentrere dig 100% om din træning. Du styrer tempoet. Om det er tempoet i øvelserne eller tempoet i musikken er ligegyldigt. Det er DIG der har kontrollen og bestemmer, hvor, hvordan og hvornår du vil træne.